open-index/open-wikipedia-markdown huggingface dataset:
Καλαθοσφαίριση στην Ισπανία

Παρόλο που παραδοσιακά το ποδόσφαιρο αποτελεί την κυρίαρχη δύναμη στον ισπανικό αθλητικό χώρο, η **καλαθοσφαίριση** («baloncesto» στην ισπανική γλώσσα) είναι εξαιρετικά δημοφιλής. Η ισπανική *Asociación de Clubs de Baloncesto* (ACB), δεν είναι απλώς η κορυφαία διαγωνιστική διοργάνωση στη χώρα, αλλά θεωρείται επιπλέον ένα από τα καλύτερα πρωταθλήματα στον κόσμο εκτός του NBA. 

Την ACB, η οποία λειτουργεί υπό την εποπτεία της ULEB και της FIBA Europe από το 1934, συνθέτουν 18 επαγγελματικοί σύλλογοι καλαθοσφαίρισης. Η κάθε ομάδα διαγωνίζεται ενάντια σε όλες τις άλλες εις διπλούν - μία εντός και μία εκτός έδρας - σε 34 παιχνίδια. Η ομάδα με τις περισσότερες νίκες αναδεικνύεται Πρωταθλήτρια στο τέλος της αγωνιστικής περιόδου. Η αντίστοιχη κορυφαία γυναικεία διοργάνωση, *Liga Femenina de Baloncesto de España*, συγκεντρώνει 14 συλλόγους.

## Ανδρική καλαθοσφαίριση
Οι κορυφαίες εγχώριες ανδρικές διοργανώσεις είναι οι ακόλουθες: 

* **ACB:** Πρωτάθλημα που διεξάγεται κατά μήκος της αγωνιστικής περιόδου.
* **Copa del Rey de Baloncesto:** Εθνικό πρωτάθλημα μεταξύ των κορυφαίων οκτώ ισπανικών ομάδων (σύμφωνα με την κατάταξή τους στην ACB στο πρώτο μισό της περιόδου). 
* **Supercopa de España de Baloncesto:** Εθνικό πρωτάθλημα μεταξύ των τροπαιούχων της ACB, του Copa del Rey και δύο ακόμη κορυφαίων ομάδων.
* **Copa Príncipe de Asturias:** Εθνικό πρωτάθλημα μεταξύ των κορυφαίων δύο ομάδων της LEB Oro (σύμφωνα με την κατάταξή τους στο πρώτο μισό της περιόδου). 

## Γυναικεία καλαθοσφαίριση
Οι κορυφαίες εγχώριες γυναικείες διοργανώσεις είναι οι ακόλουθες:

* **Liga Femenina de Baloncesto de España:** Πρωτάθλημα που διεξάγεται κατά μήκος της αγωνιστικής περιόδου.
* **Copa de la Reina de Baloncesto:** Εθνικό πρωτάθλημα μεταξύ των κορυφαίων τεσσάρων ισπανικών ομάδων (σύμφωνα με την κατάταξή τους στην Liga Femenina στο πρώτο μισό της περιόδου).

## Παραπομπές


## Δείτε επίσης
* Liga ACB, κορυφαία ανδρική διοργάνωση.
* Liga Femenina de Baloncesto de España, κορυφαία γυναικεία διοργάνωση.
* Federación Española de Baloncesto, ισπανική ομοσπονδία καλαθοσφαίρισης.
* Εθνική Ανδρών Ισπανίας.
* Εθνική Γυναικών Ισπανίας.

## Εξωτερικοί σύνδεσμοι
* Liga ACB, επίσημος ιστότοπος. 
* Liga Femenina de Baloncesto de España, επίσημος ιστότοπος. 
* Federación Española de Baloncesto, επίσημος ιστότοπος.
Κολίμα (ηφαίστειο)

thumb|250px|Άποψη του ηφαιστείου
Το ηφαίστειο **Κολίμα** (ισπανικά: * Volcán de Colima*), γνωστό και ως *Βολκάν ντε Φουέγο* (Volcán de Fuego), *Φουέγο ντε Κολίμα* (Fuego de Colima) και *Τσαποτλάν* (Tzapotlán), είναι ενεργό ηφαίστειο στο Μεξικό. Το Κολίμα σχηματίζει με το σήμερα σβηστό ηφαίστειο Νεβάδο ντε Κολίμα ένα ηφαιστειακό σύμπλεγμα. Το Νεβάδο ντε Κολίμα με ύψος 4.320 μέτρα είναι το ψηλότερο σημείο του συμπλέγματος και βρίσκεται στα βόρεια, ενώ το Βολκάν ντε Κολίμα, με ύψος 3.850 μέτρα, βρίσκεται στα νότια. Το ηφαίστειο έχει εκραγεί κατά τους ιστορικούς χρόνους, με την πιο πρόσφατη έκρηξή του να έλαβε χώρα το 2019. Το Κολίμα είναι ένα ηφαίστειο δεκαετίας.

## Περιγραφή
Το Βολκάν ντε Κολίμα βρίσκεται σε μια πολύ περίπλοκη γεωλογικά περιοχή, εκεί που οι πλάκες της Βόρειας Αμερικής, του Ειρηνικού και οι πλάκες Κόκος και Ριβέρα. Το ηφαιστειακό σύμπλεγμα του Κολίμα αποτελεί μέρος της Ηφαιστειακής Ζώνης του Μεξικού, όμως ο προσανατολισμός του ηφαιστειακού συμπλέγματος είναι σχεδόν κάθετος στην υπόλοιπη ζώμη, με κατεύθυνση από βορρά προς νότο. Όλο το ηφαιστειακό σύμπλεγμα βρίσκεται μέσα σε ένα γεωλογικό σχηματισμό που μοιάζει με τάφρο. Αυτή η τάφρος σηματοδοτεί το δυτικό άκρο της ηφαιστειακής ζώνης του Μεξικού. Σε αυτή την τάφρο έχουν δημιουργηθεί κάποιοι κώνοι στάχτης οι οποίοι χρονολογούνται από το ύστερο Πλειστόκαινο.

Το ηφαιστειακό σύμπλεγμα δημιουργήθηκε κατά το Τεταρτογενές και αποτελείται από δύο αλληλοκαλυπτόμενες κορυφές, το Νεβάδο ντε Κολίμα στα βόρεια, το οποίο είναι το ψηλότερο, και το Βολκάν ντε Κολίμα νότια. Οι δύο κορυφές απέχουν μεταξύ τους περίπου 5,5 χιλιόμετρα. Και τα δύο ηφαίστεια έχουν στην κορυφή τους κρατήρες, μέσα στους οποίους αναπτύχθηκαν μετέπειτα ηφαιστειακοί δόμοι. Το σημερινό οικοδόμημα του Βολκάν ντε Κολίμα βρίσκεται σε μια καλντέρα διαμέτρο περίπου 5 χιλιομέτρων, η οποία δημιουργήθηκε πριν τουλάχιστον 4.000 χρόνια, όταν το προηγούμενο οικοδόμημα κατέρρευσε, προκαλώντας μια κατολίσθιση της οποίας τα συντρίμμια βρίσκονται νότια του Κολίμα.

## Ηφαιστειακή δραστηριότητα
Το Κολίμα είναι ένα από τα πιο δραστήρια ηφαίστεια της Βόρειας Αμερικής. Οι πρώτες αναφορές για εκρήξεις του Κολίμα χρονολογούνται από το 1572. Το ηφαίστειο έχει επιδείξει διαφόρων τύπων δραστηριότητα, όπως ανάπτυξη δόμων, ροές λάβας, κατολισθήσεις βράχων, πτώση τέφρας και πυροκλαστικές ροές. Σύμφωνα με στοιχεία που προέρχονται από αναφορές, η δραστηριότητα στο Κολίμα παρουσιάζει κύκλους έντονης δραστηριότητας. Ύστερα από κάθε κύκλο ο κώνος είναι κυκλικός και χωρίς να περιέχει κάτι μέσα, αλλά μετά αρχίζει μέσω στο κρατήρα η σταδιακή ανάπτυξη ενός δόμου.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια του Μεξικού
Κατηγορία:Βουνά του Μεξικού
Τζουλιάνο Αμάτο

Ο **Τζουλιάνο Αμάτο** (ιταλ.*Giuliano Amato*) είναι Ιταλός κεντροαριστερός πολιτικός και πρώην πρωθυπουργός της Ιταλίας. Γεννήθηκε στις 13 Μαΐου 1938 στο Τορίνο. Έχει σπουδάσει νομικά και έχει εργαστεί ως καθηγητής στα πανεπιστήμια της Μόντενα, της Περούτζια, της Φλωρεντίας και της Ρώμης.
Διετέλεσε Πρωθυπουργός της Ιταλίας τις περιόδους 1992-1993 και 2000-2001.Επίσης ήταν Υπουργός Εσωτερικών στην κυβέρνηση του Ρομάνο ΠρόντιΚατά την διάρκεια της ευρωπαϊκής κρίσης χρέους έχει ταχθεί υπέρ των ελληνικών θέσεων.

## Παραπομπές


Κατηγορία:Πρωθυπουργοί της Ιταλίας
Κατηγορία:Ιταλοί πολιτικοί του 20ού αιώνα
Κατηγορία:Ιταλοί πολιτικοί του 21ου αιώνα
Τυχαίο

Το **Τυχαίο** ήταν ναός στην Αλεξάνδρεια της Αιγύπτου, αφιερωμένος στη θεά Τύχη.

## Περιγραφή
Σύμφωνα με τον συγγραφέα Δ. Οικονομόπουλο, ήταν πανέμορφο κτίριο στο κέντρο της πόλης και κοντά στο Μουσείο της Αλεξάνδρειας. Ήταν διακοσμημένο με πλήθος αγαλμάτων και ανδριάντες, και χρησίμευε στην ανάθεση των χάλκινων κιόνων που περιείχαν τους αστυκούς νόμους της πόλης. Φαίνεται ότι η συνήθεια αυτή διατηρήθηκε και επί Ρωμαϊκής και Βυζαντινής εποχής. 
## Πηγές
* 

Κατηγορία:Αλεξάνδρεια
Κατηγορία:Αρχαία κτίρια και κατασκευές
Κατηγορία:Ελληνιστική περίοδος
Κουέζι Αουμέι-Ζουνού

Ο **Κουέζι Αουμέι-Ζουνού** (Kwesi Ahoomey-Zunu, 1η Δεκεμβρίου 1958-) είναι πολιτικός από το Τόγκο. Υπήρξε πρωθυπουργός της χώρας από τον Ιούλιο του 2012 ως τον Ιούνιο του 2015. Νωρίτερα ήταν υπουργός Εμπορίου. Ανήκει στο κόμμα Πατριωτική Παναφρικανική Συσπείρωση.

## Πολιτική καριέρα
Γεννήθηκε στη Λομέ. Υπηρέτησε ως υπουργός Εδαφικής Διοίκησης και Γενικός Γραμματέας της Προεδρίας. Εν συνεχεία διορίστηκε υπουργός Εμπορίου, αρμόδιος για την προώθηση του ιδιωτικού τομέα, τον Μάρτιο του 2011. Στο αξίωμα αυτό παρέμεινε για έναν και πλέον χρόνο. Αμέσως μετά διορίστηκε Πρωθυπουργός στις 19 Ιουλίου 2012 και αντικατέστησε τον παραιτηθέντα Ζιλμπέρ Ουνγκμπό. Ο Αουμέι-Ζουνού ανέλαβε επίσημα καθήκοντα στις 23 Ιουλίου 2012.

Έπειτα από την επανεκλογή του προέδρου Φωρ Γκνασινγκμπέ στις προεδρικές εκλογές του Απριλίου του 2015, ο επανεκλεγείς πρόεδρος διόρισε τον Κόμι Σελόμ Κλασού ως αντικαταστάτη του Αουμέι-Ζουνού στην πρωθυπουργία στις 5 Ιουνίου 2015.

## Παραπομπές


Κατηγορία:Πρωθυπουργοί του Τόγκο
Saab JAS 39 Gripen

Το **Saab JAS 39 Gripen** (Γρύπας) είναι σουηδικό μαχητικό αεροσκάφος, το οποίο κατασκευάζεται από την εταιρεία SAAB. Το 1979 η σουηδική κυβέρνηση διεξήγαγε ερευνητικές μελέτες για την ανάπτυξη μαχητικού αεροσκάφους με δυνατότητα εκτέλεσης αποστολών αναγνώρισης το οποίο θα αντικαθιστούσε τα παλαιότερα μοντέλα  Saab 35 Draken και 37 Viggen. Λόγω διάφορων προβλημάτων που προέκυψαν ιδιαίτερα με τα ηλεκτρονικά συστήματα η παραγωγή του Saab JAS 39 Gripen καθυστέρησε και τελικά μπήκε σε υπηρεσία το 1997. Μέχρι στιγμής η Saab, σε συνεργασία με άλλες διεθνείς εταιρείες, έχει κατασκευάσει 240 αεροσκάφη. Το κόστος του αεροσκάφους κυμαίνεται σήμερα μεταξύ 40 και 60 εκατομυρίων δολαρίων.

## Βασικοί χρήστες
* 
* 
*
*
*
*
* (ως εκπαιδευτικό αεροσκάφος)

## Δείτε επίσης

### Κατάλογοι
* Κατάλογος μαχητικών αεροσκαφών

## Εξωτερικοί σύνδεσμοι
* Profile 
* Saab σχεδιάζει να κατακτήσει τον κόσμο με το Gripen NG
* JAS 39D Gripen (Walk around)

Κατηγορία:Μαχητικά αεροσκάφη
Κατηγορία:Οικονομία της Σουηδίας
Κατηγορία:Αεριωθούμενα στρατιωτικά αεροσκάφη
JAS 39
Λευτέρης Χαλκιαδάκης

Ο **Λευτέρης Χαλκιαδάκης** (10 Μαρτίου 1927 - 11 Ιανουαρίου 2008) ήταν Έλληνας διευθυντής ορχήστρας.

## Βιογραφικά στοιχεία
Γεννήθηκε στην Τάντα της Αιγύπτου και το 1934 εγκαταστάθηκε οικογενειακώς στην Αλεξάνδρεια. Σπούδασε μουσική  και Διεύθυνση Ορχήστρας στο Παρίσι από το 1951 (στην École Normale με τον μαέστρο Jean Tournet και στη Schola Cantorum με τους μαέστρους Pierre Dervaux και Leon Barzin). Για τέσσερα χρόνια υπήρξε βοηθός του Barzin στην *Orchestre de la Societé Philharmonique de Paris*.Επίσης ήταν διπλωματούχος Βυζαντινής Μουσικής του Εθνικού Ωδείου Αθηνών. 

Το 1964 εγκαταστάθηκε στην Αθήνα. Έχει διευθύνει σε Παρίσι, Βρυξέλλες, Μασσαλία, Ισραήλ και αλλού. Στην Ελλάδα υπήρξε από τους ιδρυτές και μόνιμος αρχιμουσικός της Συμφωνικής Ορχήστρας του Δήμου Αθηναίων. Συνεργάστηκε επίσης με κλιμάκιο της Ορχήστρας "Παναρμόνια", ηχογραφώντας τη μουσική του Π. Ντέσσαου στη "Μάνα Κουράγιο" του Μπ. Μπρεχτ (που παρουσιάστηκε το 1972 από τον Θίασο Κατίνας Παξινού-Αλέξη Μινωτή). Στο μεταξύ, από το 1969 ήταν μόνιμος αρχιμουσικός στην ΕΡΤ και συνεργάστηκε σποραδικά με τις ΚΟΑ και ΚΟΘ. Συνεργάστηκε επίσης με την Εθνική Λυρική Σκηνή διευθύνοντας όπερες, οπερέτες και μπαλέτα, μεταξύ των οποίων: "Αλιείς Μαργαριταριών", "Οι Γάμοι του Φίγκαρο", "Ο Μαγικός Αυλός", "Ριγκολέττο", "Η Νυχτερίδα", "Ο Κουρέας της Σεβίλλης", *Βαφτιστικό*, πολλές Βραδιές μπαλέτου, κ.ο.κ.). Το 1979 ήταν ο διευθυντής της ορχήστρας για το ελληνικό τραγούδι που συμμετείχε στη Eurovision.. 

Υπήρξε ιδρυτικό στέλεχος και πρόεδρος της Όπερας Δωματίου Αθηνών, με παραγωγές, όπως το «Βαστιανός και Βαστιανή» του Μότσαρτ στο Φεστιβάλ Πεντέλης,κ.λπ. Επίσης, μαέστρος της Ορχήστρας του «Southeastern College», με την οποία έδωσε πολλές συναυλίες. Στους μαθητές του οι: Χρ. Αναστασίου, Β. Βούρτση, Ι. Δακουτρός, Ά. Δημητριάδης (βλ. Ορχήστρα νυκτών εγχόρδων «Άττικα»), Ι.Λ. Ερενίδης (βλ. σύγχρονοι συνθέτες/τιδες), Ά. Μορφίδου, Τάκης Παπαδόπουλος, κ.ά. Έχει διδάξει διεύθυνση ορχήστρας σε διάφορα Σεμινάρια και το 1997 δίδαξε σε Σεμινάρια (για πρώτη φορά στην Ελλάδα) το σύστημα «Τοσκανίνι-Μπαρζέν». 

Στις 11 Ιανουαρίου 2008 πέθανε σε ηλικία 81 ετών.

## Παραπομπές

Κατηγορία:Έλληνες διευθυντές ορχήστρας
Kamov Ka-50

Το **Kamov Ka-50 "'Black Shark"** (Ρωσικά:Чёрная акула,ονομασία ΝΑΤΟ:Hokum A) είναι ένα μονοθέσιο επιθετικό ελικόπτερο ρωσικής κατασκευής που φέρει ομοαξονικό σύστημα διπλών αντιπεριστρεφόμενων στροφείων σήμα κατατεθέν του γραφείου σχεδιασμού Kamov. Σχεδιάστηκε το 1980 και εγκρίθηκε για την υπηρεσία του ρωσικού στρατού το 1995.Φέρει βαρύ οπλισμό και χρησιμοποιείται επίσης ως αναγνωριστικό ελικόπτερο.

## Σχεδιασμός
μικρογραφία|Κατασκευαστικό σχέδιο του Kamov Ka-50 στα ρώσικα.
Το ελικόπτερο έχει τη δυνατότητα να μεταφέρει σημαντικό οπλισμό σε τέσσερα εξωτερικά σημεία και σε ακόμη δύο εξωτερικά σημεία που βρίσκονται στις άκρες των πτερυγίων που διαθέτει. Συνολικά μπορεί να φέρει έως και 2000kg οπλισμό. Ο βασικός οπλισμός του Ka-50 είναι 12 αντιαρματικοί πύραυλοι τύπου 9K121 Vikhr οι οποίοι είναι καθοδηγούμενοι με laser. Το σύστημα laser του ελικοπτέρου έχει τη δυνατότητα αυτόματης καθοδήγησης των 9K121 Vikhr προς τον στόχο κάτι που επιτρέπει την άμεση απεμπλοκή του ελικοπτέρου και τη διενέργεια ελιγμών αμέσως μετά την εκτόξευση. Επίσης το Ka-50 μπορεί να μεταφέρει και άλλα είδη πυραύλων συμπεριλαμβανομένων των S-13 και S-8. Το πυροβόλο των 30mm βρίσκεται στερεωμένο στην πλευρά του ελικοπτέρου σε ημι-μόνιμη βάση παρέχοντας μεγαλύτερο βεληνεκές και βελτιωμένη ακρίβεια βολής.

## Επιχειρησιακή ιστορία
Το Kamov Ka-50 έχει εμπλακεί σε διάφορες επιχειρήσεις αναγνώρισης και καταστροφής εχθρικών στόχων και αποθηκών πολεμικού υλικού κυρίως στην περιοχή της Τσετσενίας. Επίσης έχει λάβει μέρος σε στρατιωτικές ασκήσεις με κυριότερη την "Boundary 2004" στο Κιργιστάν. Μεγάλο ενδιαφέρον έχει παρουσιάσει η Ινδία καθώς το 2008 ήλθε σε συμφωνία με τη Ρωσία για την απόκτηση του ελικοπτέρου. Η συμφωνία τελικά ακυρώθηκε και η ινδική πλευρά επανήλθε ζητώντας αναθεώρηση των όρων.

## Συγκρίσιμα Ελικόπτερα

* Bell AH-1Z Viper
* Boeing AH-64 Apache
* Eurocopter Tiger

## Παραπομπές
*Επίσημη ιστοσελίδα Ka-50
*Επίσημη ιστοσελίδα Ka-52
*Πτήση&Διάστημα
*Ka-50 Επιθετικό Ε/Π πολλαπλού ρόλου

Κατηγορία:Στρατιωτικά ελικόπτερα
Καταντζάρο

Το **Καταντζάρο** (αρχ. ελλ.: *Κατανθέρος* ή *Κατασταρίοι Λοκροί*, , ) είναι μία πόλη της νότιας Ιταλίας.Έχει πληθυσμό 93.124 κατοίκους και αποτελεί πρωτεύουσα της ομώνυμης επαρχίας αλλά και της περιφέρειας της Καλαβρίας. Στην πόλη βρίσκεται το πανεπιστήμιο της "Μεγάλης Ελλάδας" το οποίο είναι το δεύτερο μεγαλύτερο πανεπιστήμιο της Καλαβρίας. Βάσει ορισμένων υποθέσεων το Καταντζάρο θεωρείται ότι ήταν Ελληνική αποικία.Πρόσφατα στην περιοχή ανακαλύφθηκε μία ελληνική νεκρόπολη η κατασκευή της οποίας χρονολογείται περίπου τον 5ο αιώνα π.Χ. Λόγω της υπερυψωμένης θέσης της η πόλη παρείχε σχετική ασφάλεια στους κατοίκους της. Κατά το δεύτερο μισό του 9ου αιώνα μ.Χ. οι Σαρακηνοί προώθησαν την ανάπτυξη της πόλης προς ακόμη υψηλότερα σημεία και αργότερα ο βυζαντινός στρατηγός Νικηφόρος Φωκάς ονόμασε την περιοχή ως ο "βράχος του Νικηφόρου".

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Καλαβρίας
Στάδιο Πετρόφσκι

Το **Στάδιο Πετρόφσκι** (ρωσικά: Петровский стадион) είναι γήπεδο ποδοσφαίρου στην Αγία Πετρούπολη. Το στάδιο ήταν έδρα της Ζενίτ και αποτελεί τμήμα ενός ευρύτερου συνόλου αθλητικών εγκαταστάσεων που βρίσκονται στην νήσο Πετρόφσκι, ένα μικρό νησί στον ποταμό Νέβα το οποίο μέσω γέφυρας συνδέεται με την Αγία Πετρούπολη. Η χωρητικότητά του είναι 21.405 θέσεις. Το Πετρόφσκι χτίστηκε το 1924. Έκτοτε έχει υποστεί αρκετές ανακατασκευές η τελευταία από τις οποίες ήταν το 1994.

## Φωτογραφίες

 RUS-2016-Aerial-SPB-Petrovsky Stadium.jpg|Εξωτερική όψη του «Πετρόφσκι»
 Петровский стадион.jpg|Άποψη του «Πετρόφσκι»


## Παραπομπές


## Εξωτερικοί σύνδεσμοι
* 

Κατηγορία:Στάδια ποδοσφαίρου στη Ρωσία
Κατηγορία:Κτίρια και κατασκευές στην Αγία Πετρούπολη
Κατηγορία:Ζενίτ Αγίας Πετρούπολης
Κύπελλο Ε.Π.Σ. Κοζάνης

To **Κύπελλο Ε.Π.Σ. Κοζάνης** αποτελεί ποδοσφαιρικό θεσμό που διεξάγεται υπό την αιγίδα της Ένωσης Ποδοσφαιρικών Σωματείων Κοζάνης. Η αρχική ονομασία του ήταν Κύπελλο Ε.Π.Σ. Βορειοδυτικής Μακεδονίας.

## Ιστορία
Από την περίοδο 1971-72 έως και την περίοδο 1982-83 συμμετείχαν και τα σωματεία των σημερινών: Ε.Π.Σ. Γρεβενών, Καστοριάς και Φλώρινας. Mαζί με την σημερινή Ε.Π.Σ. Κοζάνης απάρτιζαν την Ε.Π.Σ. Βορειοδυτικής Μακεδονίας. O Γ.Σ.Κ. Λασσάνης Κοζάνης ήταν ο πρωτος νικητής του θεσμου το 1972.Από την περίοδο 1983-84 και μετά συμμετείχαν μόνο τα σωματεία της σημερινής Ένωσης Ποδοσφαιρικών Σωματείων Κοζάνης (σωματεία του Νομού Κοζάνης).

## Τελικοί Κυπέλλου
*Ε.Π.Σ. Βορειοδυτικής Μακεδονίας (1972-1983)
*Ε.Π.Σ. Κοζάνης (1984-) 

### MVP τελικών

## Κυπελλούχοι (1972- )
*6 φορές: Φ.Σ. Κοζάνη, Π.Σ. Μακεδονικός Φούφα
*5 φορές: Άρης Ποντοκώμης Κοζάνης, Φ.Σ. Μακεδονικός Σιάτιστας
*4 φορές: Α.Ε.Π. Κοζάνης
*3 φορές: Α.Ε. Κοζάνης, Φ.Σ. Εθνικός Βατερού, Α.Σ. Τιτάν Σερβίων
*2 φορές: Α.Ε. Ελλησπόντου, Α.Ε.Π. Καραγιαννίων, Α.Σ. Φλώρινα, Γ.Σ.Κ. Λασσάνης Κοζάνης
*1 φορά: ΑΕ Δημητρίου Υψηλάντη, Α.Μ.Σ. Γαλατινής, Α.Ε.Περδίκκα, Απόλλων Ακρινής, Άρης Σιάτιστας, Α.Σ. Πτολεμαΐδα, Δόξα Λευκόβρυσης, Μέγας Αλέξανδρος Άρδασσας, Φ.Α.Σ. Πυρσός Γρεβενών

## Παραπομπές


Κατηγορία:Ε.Π.Σ. Κοζάνης
Γιαγιά Ντακ

Η **Γιαγιά Ντακ** είναι χαρακτήρας κόμικς της Ντίσνεϋ, δημιούργημα του Αλ Ταλιαφέρο. Το πραγματικό της όνομα είναι Ελβίρα Κουτ, και ονομάζεται Ντακ επειδή είναι παντρεμένη με τον Καλαμπόκα Ντακ. Στο γενεαλογικό δέντρο των Ντακ που σχεδίασε ο δημιουργός Ντον Ρόσα, είναι κόρη του Προκόπη Κουτ και της Αγαθής Κόττας. Είναι μητέρα του Μπαρούτη Ντακ, πατέρα του Ντόναλντ Ντακ, και της Δάφνης Ντακ, μητέρας του Γκαστόνε Γκάντερ. Ο Ντον Ρόσα της χάρισε έναν αδερφό , τον Ακάκιο.

Κατηγορία:Disney (χαρακτήρες κόμικς)
Μουκάντι Τσιμάνγκα

Ο **Μουκάντι Τσιμάνγκα** (Λαϊκή Δημοκρατία του Κονγκό τότε Ζαΐρ, 2 Ιουλίου 1967-Ελευσίνα, 30 Απριλίου 1995,), ήταν ένας επιθετικός ποδοσφαιριστής από την σημερινή Λαϊκή Δημοκρατία του Κονγκό που αγωνίσθηκε στην Ελλάδα από τα τέλη της δεκαετίας του ΄80, μέχρι τα μέσα του '90, οπότε και έχασε τη ζωή του κατά τη διάρκεια αγώνα.

Ο Τσιμάνγκα ήρθε στην Ελλάδα τον Δεκέμβριο του 1989 για λογαριασμό του Εθνικού Πειραιώς, με τον οποίο έλαβε μέρος στην Α΄ Εθνική της περιόδου 1989-90 (6 συμμετοχές, 1 γκολ). Παρά τον υποβιβασμό, συνέχισε στην Β΄ Εθνική με την ομάδα του Πειραιά μέχρι και το καλοκαίρι του 1991, έχοντας συνολικά 38 συμμετοχές και 2 τέρματα. Στη συνέχεια είχε ένα πολύ σύντομο πέρασμα από την Κύπρο, για να επιστρέψει ακολούθως στην Ελλάδα και την Καλαμάτα, για λογαριασμό του Π.Σ. Καλαμάτα.

Με την ομάδα της Καλαμάτας κατέκτησε την άνοδο από την Γ΄ στην Β΄ Εθνική τη σεζόν 1992-93 και το καλοκαίρι του 1993 μεταγράφηκε στον Ατρόμητο Αθηνών, με τη φανέλα του οποίου σημείωσε συνολικά 36 συμμετοχές και 1 τέρμα. Η πορεία του τερματίσθηκε στις 30-4-1995 κατά τη διάρκεια της αναμέτρησης Πανελευσινιακός-Ατρόμητος στο γήπεδο Ελευσίνας για το πρωτάθλημα της Γ΄ Εθνικής, καθώς σε διεκδίκηση της μπάλας με τον παίκτη του Πανελευσινιακού Στέλιο Βογιατζή, ο τελευταίος, απολύτως άθελά του, χτύπησε με τον αγκώνα τον Τσιμάνγκα στην καρωτίδα, με αποτέλεσμα να του προκαλέσει το θάνατο από ανακοπή.

Ο Τσιμάγκα ήταν παντρεμένος και είχε τρία παιδιά.

## Παραπομπές


## Πηγές
* "Η ημέρα που έφυγε ο Τσιμάνγκα" oldfootball.gr 
* "Η Ελευσίνα, ο Βογιατζής, ο Τσιμάγκα και η Μαύρη Θύελλα..." sportstonoto.gr
* "Μουκάντι Τσιμάγκα (1967-1995)" parapolitika.gr

Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Γεώργιος Αντουράκης

Ο  **Γεώργιος Αντουράκης** (1936-2006) ήταν Έλληνας θεολόγος, αρχαιολόγος και καθηγητής Πανεπιστημίου.

## Βίος
Ο Γεώργιος Αντουράκης γεννήθηκε το 1936 στην Ασή Γωνιά Χανίων και ολοκλήρωσε της γυμνασιακές του σπουδές στο Ρέθυμνο. Αποφοίτησε από τη Θεολογική Σχολή του Πανεπιστημίου Αθηνών και το τμήμα Ιστορίας και Αρχαιολογίας της Φιλοσοφικής Σχολής Αθηνών. Υπήρξε απόφοιτος της Νομικής Σχολής του Πανεπιστημίου Αθηνών. Στη συνέχεια παρακολούθησε μεταπτυχιακά μαθήματα Αρχιτεκτονικής, Ζωγραφικής, Γλυπτικής, Μικροτεχνίας, Τεχνικής Ανασκαφών, Συντήρησης έργων τέχνης και Επιγραφικής στο Ινστιτούτο Χριστιανικής Αρχαιολογίας *(Instituto di Archeologia Cristiana)* της Ρώμης. Επίσης, παρακολούθησε τους πρακτικούς κλάδους της Αποτύπωσης, Αναστήλωσης και Συντήρησης Μνημείων και έργων τέχνης στις Ειδικές σχολές στη Φλωρεντία και τη Ρώμη. Τέλος, παρακολούθησε μαθήματα Ιστορίας της Τέχνης, Ελληνικής και Λατινικής Επιγραφικής στη Φιλοσοφική Σχολή του Πανεπιστημίου της Ρώμης. Απεβίωσε στις 18 Απριλίου 2006.

## Εκπαιδευτικό έργο
Αφού εργάστηκε στη μέση εκπαίδευση στη συνέχεια διορίστηκε επιστημονικός συνεργάτης στη Θεολογική Σχολή Αθηνών όπου ανακηρύχθηκε το 1977, αριστοβάθμιος διδάκτωρ της Χριστιανικής και Βυζαντινής Αρχαιολογίας Παλαιογραφίας και Επιγραφικής με θέμα, «Αι μοναί Μυριοκεφάλων και Ρουστίκων Κρήτης μετά των παρεκκλησίων αυτών. Συμβολή εις την έρευνα των χριστιανικών μνημείων».  Προήχθη σε επιμελητή και λέκτορα, το 1985 εξελέγη Επίκουρος καθηγητής, το 1992 σε Αναπληρωτή και το 1997 σε καθηγητή.

Δίδαξε επίσης στη Ριζάρειο Εκκλησιαστική Σχολή, στην Ανωτέρα Εκκλησιαστική Σχολή Αθηνών, στο Διδασκαλείο Μέσης Εκπαιδεύσεως, στα ξενόγλωσσα τμήματα της Πανεπιστημιακής Λέσχης Αθηνών, στο Ελληνικό Κολλέγιο και στη Θεολογική Σχολή του Τιμίου Σταυρού της Βοστώνης.

Εχει τιμηθεί από την Ακαδημία Αθηνών για τις Γλωσσικές και Διαλεκτικές του μελέτες, ενώ έχει δημοσιεύσει πληθώρα άρθρων και συγγραμάτων σχετικά με την αρχαιολογία και την θεολογία.

## Παραπομπές


## Πηγές
* Ιωάννα Στουφή-Πουλημένου, «Γεώργιος Αντουράκης. Βίος-συγγραφικό έργο», *Επιστημονική Επετηρίδα Θεολογικής Σχολής Αθηνών*, τομ. 43 (2008), σελ. 119-124

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες αρχαιολόγοι
The Early Years (άλμπουμ των Deep Purple)

**The Early Years** είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε στις 1 Μαρτίου 2004 από την εταιρεία "EMI". Τα τραγούδια που συμπεριλαμβάνονται σε αυτή τη συλλογή προέρχονται από τα τρία πρώτα άλμπουμ του συγκροτήματος και πιο συγκεκριμένα το "*[[Shades of Deep Purple]]*" του 1968, το "*[[The Book of Taliesyn]]*" του ίδιου έτους και το ομώνυμο άλμπουμ του συγκροτήματος που κυκλοφόρησε το 1969. Αρκετά από τα κομμάτια του δίσκου βρίσκονται εδώ σε διαφορετική μορφή από την αρχική τους εκτέλεση.

## Τα τραγούδια της συλλογής
1. **[[And the Address]]** (remix) *(Blackmore, Lord)* - 4:33
2. **[[Hush (Billy Joe Royal song)|Hush]]** (monitor mix) *(South)* - 4:11
3. **[[Mandrake Root]]** *(Blackmore, Evans, Lord)* - 6:09
4. **I'm So Glad** *(James)* - 6:19
5. **Hey Joe** (remix) *(Roberts)* - 7:13
6. **[[Kentucky Woman]]** (Alternate take) *(Diamond)* - 5:30
7. **Listen, Learn, Read On** *(Blackmore, Evans, Lord, Paice)* - 4:01
8. **Shield** *(Blackmore, Evans, Lord)* - 6:03
9. **[[Wring that Neck]]** (BBC Session) *(Blackmore, Lord, Simper, Paice)* - 4:40
10. **[[Anthem (Deep Purple)|Anthem]]** *(Evans, Lord)* - 6:28
11. **[[Bird Has Flown]]** *(Blackmore, Evans, Lord)* - 5:32
12. **Blind** (remix) *(Lord) - 5:28<br />
13. *'Why Didn't Rosemary** ''(Blackmore, Evans, Lord, Simper, Paice)'' - 5:01<br />
14. **Lalena*' (instrumental version) *(Donovan)* - 5:09<br />

==Οι μουσικοί των Deep Purple==
Οι μουσικοί οι οποίοι παίζουν στη συγκεκριμένη συλλογή προέρχονται από την [[Κατάλογος μελών των Deep Purple|πρώτη γραμμή μελών]] των [[Deep Purple]] και είναι οι εξής:

* *Ροντ Έβανς* - φωνητικά
* *Ρίτσι Μπλάκμορ* - κιθάρα
* *Τζον Λορντ* - πλήκτρα
* *Νικ Σίμπερ* - μπάσο
* *Ίαν Πέις'' - τύμπανα

## Παραπομπές

## Πηγές
* Deep Purple: The Early Years. CD Review - Deep-Purple.net

Κατηγορία:Δισκογραφία των Deep Purple
Κατηγορία:Άλμπουμ του 2004
Στάδιο Ντραγκάο

Το **Εστάδιο ντο Ντραγκάο** (πορτογαλικά: *Estádio do Dragão*) είναι ποδοσφαιρικό γήπεδο συνολικής χωρητικότητας
52.000 θέσεων και βρίσκεται στο Πόρτο της Πορτογαλίας. Εγκαινιάστηκε τον Νοέμβριο του 2003 και αποτελεί την έδρα της Πόρτο. Το 2004 στο Ντραγκάο διεξήχθησαν αρκετοί αγώνες του Ευρωπαϊκού Πρωταθλήματος ποδοσφαίρου.Στην κλίμακα βαθμολόγησης της UEFA το Ντραγκάο ανήκει στην υψηλότερη κατηγορία elite (4 αστέρια). 

## Σχεδιασμός & Ολοκλήρωση έργου
Το Ντραγκάο κατασκευάστηκε με σκοπό την αντικατάσταση του "γηραιού" Ντας Άντας, που μέχρι τότε ήταν η έδρα της Πόρτο αλλά και για την διεξαγωγή αγώνων του Euro 2004.Οι εργασίες κατασκευής ξεκίνησαν στα τέλη του 2001 και ολοκληρώθηκαν τον Νοέμβριο του 2003.Στο ενδιάμεσο διάστημα προέκυψαν διαφωνίες μεταξύ των κατασκευαστών και της δημοτικής αρχής καθώς ο δήμαρχος του Πόρτο αντιτάχθηκε στα σχέδια για μεγάλης κλίμακας δόμηση και κατασκευή εμπορικών κέντρων. Τελικά οι δύο πλευρές κατέληξαν σε συμφωνία και τα έργα συνεχίστηκαν κανονικά. Τον σχεδιασμό του έργου ανέλαβε ο πορτογάλος αρχιτέκτονας Μανουέλ Σαλγκάδο και το τελικό κόστος κατασκευής ανήλθε σε €97.755.318 όπου τα €18.430.956 προήλθαν από κρατικά κονδύλια. 
Τα εγκαίνια του γηπέδου έγιναν στις 16 Νοεμβρίου του 2003 σε φιλικό ματς μεταξύ της Πόρτο και της Μπαρτσελόνα.

## Ονομασία

Η επιλογή της ονομασίας του γηπέδου έγινε λόγω του ψευδωνύμου "οι δράκοι" που διατηρεί η ομάδα της ΦΚ Πόρτο.

## EURO 2004
Στα πλαίσια του EURO 2004 το Ντραγκάο φιλοξένησε τις εξής αναμετρήσεις:

## Φωτογραφίες

 Estádio do Dragão Aerial.jpg|Εξωτερική όψη του σταδίου
 Estadio Dragao - Porto FC - panoramio (3).jpg|Άποψη του σταδίου 


## Παραπομπές


## Εξωτερικοί σύνδεσμοι

* https://web.archive.org/web/20110122064003/http://www.fcporto.pt/Clube/HistoriaEstadios/historiaestadios.asp
* http://www.worldstadiums.com/stadium_menu/architecture/stadium_design/porto_dragao.shtml 

Κατηγορία:Στάδια ποδοσφαίρου στην Πορτογαλία
Κατηγορία:ΦΚ Πόρτο
Λίμνη Νιάσα

Η λίμνη **Νιάσα** (πορτογαλικά: *Lago Niassa*), γνωστή και ως **Νυάσα** ή **Μαλάουι**, είναι μεγάλη λίμνη που βρίσκεται στην νοτιοανατολική Αφρική, στη Μεγάλη Ρηξιγενή Κοιλάδα, ανάμεσα στα κράτη Μαλάουι, Μοζαμβίκη και Τανζανία. Η λίμνη είναι η τρίτη μεγαλύτερη στην Αφρική και η δεύτερη βαθύτερη. Η λίμνη φιλοξενεί το μεγαλύτερο αριθμό ειδών ψαριών από οποιαδήποτε άλλη λίμνη, με περισσότερα από 1.000 είδη ψαριών της οικογένειας των Κιχλιδών. Τμήμα της λίμνης στο Μαλάουι αποτελεί το Εθνικό Πάρκο Λίμνης Μαλάουι, το οποίο από το 1984 είναι Μνημείο Παγκόσμιας Κληρονομιάς.

## Γεωγραφία
Η Νιάσα έχει μήκος μεταξύ 560 και 580 χιλιομέτρων και μέγιστο πλάτος 75 χιλιόμετρα. Η συνολική έκταση της λίμνης είναι 29.600 τετραγωνικά χιλιόμετρα. Το μέγιστο βάθος της είναι 705 μέτρα. Η ακτογραμμή της λίμνης βρίσκεται στο ανατολικό Μαλάουι, τη δυτική Μοζαμβίκη και τη νότια Τανζανία. Η λίμνη περιβάλλεται από οροσειρές, οι οποίες φτάνουν στα 2.000 μέτρα ύψος στα δυτικά, ενώ αυτές στα ανατολικά είναι ψηλότερες, και περιλαμβάνουν τα όρη Λίβινγκστον (2.521 μέτρα) στα ΒΑ. Στο βόρειο άκρο της λίμνης βρίσκεται το ενεργό ηφαίστειο Ρούνγκβε (Rungwe). Το μεγαλύτερο ποτάμιο σύστημα που εκβάλει στη λίμνη είναι ο ποταμός Ρουχούχου, ενώ το νερό από την λίμνη εκρέει στο νότιο άκρο της λίμνης στον ποταμό Σίρε, ο οποίος είναι παραπόταμος του Ζαμβέζη.

Η λίμνη βρίσκεται σε μια κοιλάδα, την Μεγάλη Ρηξιγενή Κοιλάδα, η οποία διατρέχει την ανατολική Αφρική και χωρίζει την Αφρικανική Τεκτονική Πλάκα στα δύο. Στη Μεγάλη Ρηξιγενή Κοιλάδα βρίσκονται και άλλες μεγάλες λίμνες της Αφρικής, όπως η λίμνη Τανγκανίκα, 350 χιλιόμετρα βόρεια της Νιάσα, η λίμνη Κίβου, η λίμνη Εδουάρδου, η λίμνη Αλβέρτου και η λίμνη Ροδόλφου.

## Παραπομπές


## Εξωτερικοί σύνδεσμοι
* 

Νιασα
Κατηγορία:Γεωγραφία του Μαλάουι
Κατηγορία:Γεωγραφία της Μοζαμβίκης
Κατηγορία:Λίμνες της Τανζανίας
PzH 2000

Το **PzH 2000** ή **Panzerhaubitze 2000** είναι γερμανικό αυτοκινούμενο πυροβόλο των 155 χιλ. το οποίο κατασκευάζεται από τις εταιρείες *Krauss-Maffei* και *Rheinmetall* στη Γερμανία από το 1998. Θεωρείται ως ένα από τα καλύτερα και πιο εξελιγμένα συμβατικά όπλα αυτήν τη στιγμή. Η ταχύτητα με την οποία βάλλει το PzH 2000 είναι αξιοσημείωτη, καθώς το πυροβόλο έχει τη δυνατότητα να πραγματοποιήσει 8 με 9 συνεχόμενες βολές ανά λεπτό. Ο Ελληνικός Στρατός Ξηράς διαθέτει 12 πυροβόλα αυτού του είδους τα οποία χειρίζονται δύο Μοίρες Βαρέως Πυροβολικού.

## Ιδιότητες
Το PzH ακόμη και σήμερα διαθέτει ένα εξελιγμένο σύστημα εκτόξευσης πυρομαχικών, ενώ διευκολύνει το Στοιχείο να εφοδιαστεί μέσω του συστήματος επανεφοδιασμού πυρομαχικών έως και 60 βλήματα με τη βοήθεια των Γεμιστών, σε 12 λεπτά. Το μέγιστο βεληνεκές που μπορεί να εκτοξεύσει με απλό πυροσωλήνα είναι 30.000 μ. (30 χλμ), ενώ με πυρομαχικά HERA, μπορεί να φτάσει έως και τα 40.000 μ (40 χλμ).

## Τα PzH 2000 στον Ελληνικό Στρατό
Το 2001, είχαν παραλάβει 24 αυτοκινούμενα τέτοια πυροβόλα σε δύο Μοίρες Βαρέως Πυροβολικού. Με τη βοήθεια εφτά Γερμανών μηχανικών, συνέβαλλαν στην ελαφρά αναβάθμιση τους. Το 2003, η αναβάθμιση αυτή ολοκληρώνεται με την τοποθέτηση νέων συσκευών επικοινωνίας TRC-9000 και κάποιες άλλες λεπτομέρειες. 

## Η αποστολή του PzH 2000
Το PzH κατασκευάστηκε με τέτοιον τρόπο, ώστε να εξασφαλίζει όλα τα απαραίτητα για τη μέγιστη προσοχή του Στοιχείου από τις εχθρικές δυνάμεις
Η αποστολή του, είναι η εξής:
* Υποστηρίζει πλήρως ημέρα και νύχτα τον αγώνα σε όλο το μέτωπο με τον εχθρό.
* Διαθέτει υψηλή ταχυκινησία, επιβιωσημότητα και δυνατότητα ταχείας εκπομπής πυρών για την υποστήριξη του αγώνα των Μηχανοκίνητων και Τεθωρακισμένων Ταξιαρχιών, με δεδομένο πλέον ότι ο εχθρός δύναται να προσδιορίζει μετά το πρώτο πυρ (1ο βλήμα), τη θέση του πυροβόλου.
* Εκτελεί βολές αντιπυροβολικού σε όλους τους τομείς.
* Προσβάλλει στόχους σε μεγάλες αποστάσεις με τη μέγιστη ακρίβεια.

## Χρήστες

*  : 15
*  : 21
*  : 149 (εκ των οποίων τα 72 είναι εν ενεργεία: συνολικά 185. 15 πυροβόλα αγοράστηκαν απο την Κροατία και 21 απο τη Λιθουανία.)
*  : 24 (σε 2 Μοίρες Βαρέως Πυροβολικού (ΜΒΠ))
*  : 68
*  : 18, 6 για εκπαίδευση, 12 εν εφεδρεία
*  : 24 

## Παραπομπές


## Εξωτερικοί σύνδεσμοι
* 

Κατηγορία:Αυτοκινούμενα πυροβόλα
Κατηγορία:Πυροβολικό
Σπύρος Οικονομόπουλος

Ο **Σπύρος Οικονομόπουλος** (Ακράτα Αχαΐας, 26 Οκτωβρίου 1959) είναι Έλληνας πρώην διεθνής ποδοσφαιριστής, που αγωνιζόταν στη θέση του τερματοφύλακα.

## Καριέρα
### Σε συλλογικό επίπεδο
Ξεκίνησε τον αθλητισμό από τον ερασιτεχνικό σύλλογο της γενέτειράς του (Α.Ο. Ακράτας), από όπου σε μικρή ηλικία (18 ετών) μεταπήδησε στους ερασιτέχνες της ΑΕΚ.

Στο σύλλογο της "Ένωσης" παρέμεινε επί 19 συνεχείς περιόδους, τις 17 από τις οποίες ως επαγγελματίας. Προωθήθηκε στη βασική ενδεκάδα επί τεχνικής ηγεσίας του Μίλτου Παπαποστόλου (1980-81), όταν και μονιμοποιήθηκε, είχε όμως την "ατυχία" να συνυπάρχει κατά καιρούς με αρκετούς άλλους σπουδαίους τερματοφύλακες, όπως οι Νίκος Χρηστίδης, Λάκης Στεργιούδας, Χρήστος Αρβανίτης, Θεολόγης Παπαδόπουλος, Αντώνης Μήνου, Ηλίας Ατματσίδης, οπότε ο συναγωνισμός ήταν ιδιαίτερα σκληρός.

Την περίοδο 1988-89, ωστόσο, επί θητείας του Ντούσαν Μπάγεβιτς (με τον οποίο υπήρξαν συμπαίκτες το 1980-81), έλαβε μέρος σε όλους τους αγώνες της περιόδου, απέκρουσε τρία πέναλτι και ουσιαστικά χάρισε στην ΑΕΚ τον πρώτο της τίτλο πρωταθλητή μετά από 10 χρόνια. Εκείνη την εποχή οι φίλαθλοι του έδωσαν το παρατσούκλι "*Μίστερ Πρωτάθλημα 1989*".

Με την έναρξη της επόμενης χρονιάς, κάποιες ατυχείς εμφανίσεις του τον οδήγησαν σε σταδιακό παροπλισμό, με αποτέλεσμα τελικά να χάσει τη θέση του από τον Μήνου. Είναι χαρακτηριστικό μάλιστα ότι δεν είχε καμία συμμετοχή στο πρωτάθλημα, για ολόκληρη την τριετία 1992-94, όταν η ΑΕΚ κατέκτησε ισάριθμα πρωταθλήματα. Ο ερχομός του Ατματσίδη στην ομάδα, τον υποχρέωσε να εγκαταλείψει την ενεργό δράση και τυπικά, το καλοκαίρι του 1996, σε ηλικία, πλέον, 37 ετών.

Συνολικά, πήρε μέρος σε 117 επίσημους αγώνες πρωταθλήματος, στον ένα από τους οποίους ως ερασιτέχνης, την πρώτη του χρονιά (1977-78), σε απεργία των αμειβομένων ποδοσφαιριστών στις 26 Δεκεμβρίου 1977.

### Στην εθνική ομάδα
Αγωνίστηκε 12 συνολικά φορές με την εθνική Ελλάδας, το διάστημα 1984-1989. Το ντεμπούτο του πραγματοποιήθηκε στις 12 Σεπτεμβρίου 1984 στην εκτός έδρας φιλική αναμέτρηση με την Ανατολική Γερμανία, όταν υπό τις οδηγίες του Μίλτου Παπαποστόλου (προπονητή που τον καθιέρωσε μερικά χρόνια νωρίτερα στην ΑΕΚ), αντικατέστησε στο ημίχρονο τον Γιώργο Πλίτση.

## Μετά το ποδόσφαιρο
Μετά το τέλος της αγωνιστικής του σταδιοδρομίας επέστρεψε στην Ακράτα, όπου ανάπτυξε επιχειρηματική δραστηριότητα. Κάποια στιγμή, η διοίκηση της ΑΕΚ ανακοίνωσε την απόφασή της για τη διενέργεια ενός φιλικού αγώνα προς τιμήν του, την οποία όμως ουδέποτε υλοποίησε.

## Παραπομπές


## Πηγές

* Το προφίλ του Σπύρου Οικονομόπουλου στο transfermarkt
* Ο Σπύρος Οικονομόπουλος στο epo.gr
* Διεθνής στατιστική ιστοσελίδα ποδοσφαίρου

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Τερματοφύλακες ποδοσφαιριστές
Αγγελική Πάλλη

Η **Αγγελική Πάλλη Βαρθολομαίου** (ιταλικά : Angelica Palli Bartolommei) (1798 – 6 Μαρτίου 1875) υπήρξε Ελληνο-Ιταλίδα λόγια, λογοτέχνης, δημοσιογράφος, μεταφράστρια, δασκάλα με φιλελληνική δράση.

## Βιογραφία
Γεννήθηκε στο Λιβόρνο το 1798, ήταν κόρη του ηπειρώτη Παναγιώτη Πάλλη και της Δωροθέας Χρυσαυγής Γιωργή από την Μονεμβάσια, είχε κι εναν αδελφό τον Μιχάλη. Έλαβε ελληνική παιδεία και μιλούσε εκτός από ελληνικά και ιταλικά, αρχαία ελληνικά , αγγλικά και γαλλικά. 

Το 1828 έγραψε το πρώτο της μυθιστόρημα , το *Labattaglia di Benevento*, άρχισε επίσης να μεταφράζει στα ιταλικά αρχαίους έλληνες συγγραφείς και να γράφει ποιήματα. Γρήγορα έγινε μέλος της Ιταλικής ακαδημίας του Λιβόρνοενώ διατηρούσε επαφές με έλληνες λόγιους της εποχής όπως ο Σολομός που αλληλογραφούσαν.

Παντρεύτηκε τον Φερντινάντο Μπαρτολομέι και εγκαταστάθηκε στην Φλωρεντία. Η δράση της εστιάστηκε στην ενίσχυση του απελευθερωτικού αγώνα των Ελλήνων, με μεγάλη οικονομική και κοινωνική συνεισφορά. Το σπίτι της ήταν κέντρο συνάντησης των Φιλελλήνων μεταξύ 1824 και 1826, ενώ έκανε φιλολογικές συσκέψεις. Ονομάστηκε «νέα Σαπφώ».

Συνεργάστηκε με το περιοδικό Η Ευτέρπη, το *I Romito* , τα Ελληνικά Χρονικά  κ.α.,

## Συγγράμματα
Δημοσίευσε πλήθος πεζογραφημάτων και ποιημάτων στα πιο έγκριτα περιοδικά. Έγραψε τα έργα της κυρίως στα Ιταλικά αλλά και στα Γαλλικά. Θέμα των έργων της ήταν η ελληνική επανάσταση όπου εξυμνούσε τα κατορθώματα των αγωνιστών και ηρώων των έργων τηςπροωθώντας τον φιλελληνισμό.

## Παραπομπές


## Πηγές
* 
* Αγγελική Μάντζου, ANGELICAPALLI - BARTOLOMEI

Κατηγορία:Έλληνες λόγιοι του 19ου αιώνα
Κατηγορία:Αγωνίστριες του 1821
Φεστιβάλ Κινηματογράφου της Βιρτζίνια

Το **Φεστιβάλ Κινηματογράφου της Βιρτζίνια** (Αγγλικά: *Virginia Film Festival*) φιλοξενείται από το College of Arts and Sciences στο University of Virginia στη Σάρλοτσβιλ, και διεξάγεται συνήθως στα τέλη Οκτωβρίου/αρχές Νοεμβρίου.

## Θέματα
Το Φεστιβάλ Κινηματογράφου της Βιρτζίνια ιστορικά  έχει ένα διαφορετικό θέμα κάθε χρόνο. Προηγούμενα θέματα είναι:
* 1990 - "Music & The Movies"
* 1991 - "Movie Made In America"
* 1992 - "The Reel South & Other Worlds"
* 1993 - "Film Noir"
* 1994 - "Love & Other Obsessions"
* 1995 - "U.S. & Them"
* 1996 - "Wild Spaces, Endangered Places"
* 1997 - "Caged!"
* 1998 - "Cool"
* 1999 - "Techno Visions"
* 2000 - "Animal Attractions"
* 2001 - "Masquerades"
* 2002 - "Wet"
* 2003 - "$$$"
* 2004 - "Speed"
* 2005 - "In/Justice"
* 2006 - "Revelations"
* 2007 - "Kin Flicks"
* 2008 - "Aliens!"
* 2009 - "Funny Business"

Το Φεστιβάλ του 2010 έχει ανακοινώσει την πρόθεσή του να εγκαταλείψει τη θεματική προσέγγιση προς όφελος ενός πιο ευέλικτου προγράμματος.

## Προσκεκλημένοι και Ομιλητές
Κάθε χρόνο, υπάρχουν σχεδόν 100 ομιλητές και καλεσμένοι.

## Εξωτερικοί σύνδεσμοι
* The Official Virginia Film Festival

Κατηγορία:Φεστιβάλ κινηματογράφου
Κατηγορία:Φεστιβάλ στη Βιρτζίνια
Διονύσιος Λεονταράκης

Ο **Διονύσιος Λεονταράκης** υπήρξε Έλληνας διανοούμενος με σημαντική εκδοτική δράση στην Ιταλία τη δεκαετία του 1830.
## Βιογραφία
Ήταν από τα επτάνησα. Σπούδασε στην Μπολόνια και στην Πίζα. Εκεί ανέπτυξε σημαντική επαναστατική δράση. Πήρε μέρος στο επαναστατικό κίνημα της Μπολώνια κατά του Πάπα το 1830 και κατέφυγε στην Τοσκάνη, και από εκεί στη Ζάκυνθο. Επέστρεψε ξανά στην Πίζα και συνέχισε να σπουδάζει. Στην Τοσκάνη έγινε συνεχιστής του έργου του πιο διάσημου εκδότη της Πίζας, του Τζιοβάννι Ροσίνι. Εξέδωσε την εφημερίδα «Educatore del Povero», την οποία παρουσίασε ως εβδομαδιαίας φυλλάδια βιβλίου για να ξεφύγει από την προσοχή της λογοκρισίας. Μετά από λίγο καιρό η εφημερίδα του απαγορεύτηκε, και ο Λεονταράκης κυκλοφορεί το «Manuale di Lettere», αλλά και πάλι έπεσε θύμα της λογοκρισίας. 
## Συγγράμματα
Μετέφρασε από τα αρχαία ελληνικά.
## Πηγές
* 

Κατηγορία:Έλληνες εκδότες
Στήλη του Πομπήιου

Η **Στήλη του Πομπήιου** είναι ρωμαϊκή θριαμβική στήλη στην Αλεξάνδρεια και η η υψηλότερη στήλη που ανεγέρθηκε ποτέ εκτός των αυτοκρατορικών πρωτευουσών, Ρώμης και Κωνσταντινούπολης.

## Περιγραφή
Το συνολικό ύψος (συμπεριλαμβανομένης και της βάσης) είναι 26,85 μέτρα. Η στήλη είναι κατασκευασμένη από μονόλιθο αιγυπτιακό γρανίτη του Ασσουάν, ύψους 20,46 μέτρων και διαμέτρου 2,71 μέτρων στη βάση. Η μάζα της ανέρχεται στους 285 τόνους. Με τις διαστάσεις αυτές, συγκαταλέγεται στους μεγαλύτερους μονόλιθους της αρχαιότητας και στους μεγαλύτερους μονόλιθους της γης γενικότερα. 

Είναι τοποθετημένη στο νότιο μέρος της πόλης, μεταξύ της λίμνης Μάριουτ (αρχ. *Μαρεώτις*) και των παραλίων της Μεσογείου, κοντά στις κατακόμβες και στο αραβικό νεκροταφείο, στον αρχαιολογικό χώρο του Σεραπείου.

Στην κορυφή της στήλης υπάρχουν οπές που υποδηλώνουν ότι επάνω της πρέπει να ήταν τοποθετημένος πελώριος ανδριάντας.

## Ιστορία
Η στήλη πήρε το όνομά της από τον Πομπήιο, διότι θεωρήθηκε ότι βρισκόταν πάνω από τον τάφο του ο οποίος, σύμφωνα με την παράδοση περιείχε το κεφάλι του (ο Πομπήιος είχε δολοφονηθεί κατ' εντολή του Πτολεμαίου ΙΓ΄, όταν κατέφυγε στην Αίγυπτο, νικημένος από τον Ιούλιο Καίσαρα).

Στην πραγματικότητα όμως, η στήλη όμως στήθηκε το έτος 297/298 από τον Αίλιο Πούμπλιο προς τιμήν του αυτοκράτορα Διοκλητιανού και της νίκης του, το έτος 296, εναντίον των στασιαστών της Αιγύπτου, οι οποίοι είχαν ανακηρύξει αυτοκράτορα τον Λούκιο Δομίτιο Δομιτιανό.

## Πηγές
* Appiani Historia Romana, Vol. 2, ed. P. Viereck et A. G. Roos, Leipzig 1939.
* M. Aennei Lucani Belli Civilis Libri Decem, ed. A. E. Housman, Oxford 1927.
* Plutarchi Vitae parallelae, rec. C. Lindskog / K. Ziegler, rev. Hans Gärtner, Stuttgart 1993–2002.
* Recueil des inscriptions grecques et latines (non funéraires) d'Alexandrie impériale (Ier-IIIe s. apr. J.-C.), ed F. Kayser, Institut Français d'Archéologie Orientale, Bibliothèque d'étude 108, Kairo 1994.
* Manfred Clauss: *Alexandria. Eine antike Weltstadt.* Klett-Cotta, Stuttgart 2003, ISBN 978-3-608-94329-0.
* Joachim Losehand: *Die letzten Tage des Pompeius. Von Pharsalos bis Pelusion.* Phoibos, Wien 2008, ISBN 978-3-901232-94-7.
* Wolfgang Thiel: *Die 'Pompeius-Säule' in Alexandria und die Viersäulenmonumente Ägyptens. Überlegungen zur tetrarchischen Repräsentationskultur in Nordafrika*. In: Dietrich Boschung, Werner Eck (Hrsg.): *Die Tetrarchie. Ein neues Regierungssystem und seine mediale Präsentation.* Reichert, Wiesbaden 2006, ISBN 978-3-89500-510-7, S. 249–322.

Κατηγορία:Αρχαία μνημεία
Κατηγορία:Αλεξάνδρεια
Αιγκύγ ντυ Μιντί

right|thumb| Τελεφερίκ ανεβαίνει το Αιγκύγ ντυ Μιντί
Το **Αιγκύγ ντυ Μιντί** () είναι βουνό του ορεινού όγκου του Λευκού Όρους, στις Γαλλικές Άλπεις, κοντά στο Σαμονί (). Έχει ύψος 3.842 μέτρα. Το όνομά του σημαίνει «βελόνα» στον νότο και είναι ιδιαίτερα γνωστό για το τελεφερίκ του.

## Τελεφερίκ
Το τελεφερίκ που υπάρχει στην κορυφή του κατασκευάστηκε το 1955 και διατήρησε το ρεκόρ του υψηλότερου τελεφερίκ στον κόσμο για δύο δεκαετίες. Διατηρεί ακόμα το ρεκόρ της κάθετης αναρρίχησης, από τα 1.035 στα 3.842 μέτρα. Το τελεφερίκ χωρίζεται σε δύο τμήματα, από Σαμονί που είναι στα 1.035 μέτρα στο Πλαν ντε λ' Αιγκύγ () στα 2.317 μέτρα και από εκεί κατευθείαν στην κορυφή, χωρίς κανένα άλλο πυλώνα στήριξης στα 3.777 μέτρα. Η αναρρίχηση των 2.800 μέτρων γίνεται σε λιγότερο από 20 λεπτά. Το εισιτήριο για ενήλικες με επιστροφή είναι 63 ευρώ και άλλα 3 ευρώ για την κορυφή.

## Κορυφή
Η κορυφή του Αιγκύγ περιλαμβάνει μια πανοραμική πλατφόρμα, ένα καφέ και ένα κατάστημα δώρων. Από εκείνο το σημείο και που τους καλοκαιρινούς μήνες μόνο, υπάρχει ένα άλλο τελεφερίκ, που ονομάζεται «Πανοραμική Τηλεκαμπίνα Μον-Μπλαν Βαλέ Μπλανς» (), που μεταφέρει τους επισκέπτες στο Πουάν Ελμπροννέρ (), μια άλλη κορυφή των Ιταλικών Άλπεων. 

[center|thumb|1024px|Πανοραμική θέα των [Άλπεις|Άλπεων από το Αιγκύγ ντυ Μιντί]]

## Εξωτερικοί σύνδεσμοι
* 

Κατηγορία:Βουνά των Άλπεων
Κατηγορία:Βουνά της Γαλλίας
Στάδιο Σπαρτάκ (Βλαντικαφκάς)

Το **Δημοκρατικό στάδιο Σπαρτάκ** (ρωσικά: Республиканский стадион Спартак) είναι γήπεδο ποδοσφαίρου στη Ρωσία. Βρίσκεται στο Βλαντικαφκάς την πρωτεύουσα της Βόρειας Οσετίας - Αλανίας. Το στάδιο έχει χωρητικότητα 32.464 θεατών και αποτελεί έδρα της Αλάνια Βλαντικαφκάς. 

## Παραπομπές


## Εξωτερικοί σύνδεσμοι

Πληροφορίες για το Σταδίου Σπαρτάκ στην ιστοσελίδα της Αλάνια Βλαντικαφκάς(ρωσικά)

Κατηγορία:Στάδια ποδοσφαίρου στη Ρωσία
Κατηγορία:Αλάνια Βλαντικαφκάς
Στάδιο Λοκομοτίβ

Το **Κεντρικό στάδιο Λοκομοτίβ** (ρωσικά: Центральный стадион Локомотив) είναι ποδοσφαιρικό γήπεδο στη Μόσχα. Το Λοκομοτίβ ανακατασκευάστηκε το 2002 και θεωρείται ως ένα από τα καλύτερα γήπεδα ποδοσφαίρου στη Ρωσία. Έχει χωρητικότητα 28.800 θέσεις και αποτελεί την έδρα της Λοκομοτίβ Μόσχας. Τα έσοδα της εταιρείας στη Ρωσία για το 2024 ανήλθαν σε 71 εκατομμύρια ευρώ 

## Ιστορία
Το 1935, στο χώρο όπου σήμερα βρίσκεται το Στάδιο Λοκομοτίβ, μια ένωση εργαζομένων σε επιχείρηση ηλεκτρισμού αποφάσισε να χτίσει ένα γήπεδο το οποίο ονομάστηκε «Στάλινετς» (Сталинец). Εκείνη την εποχή το Στάλινετς είχε χωρητικότητα περίπου 30.000 θεατών.

## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στη Ρωσία
Κατηγορία:Αθλητικές εγκαταστάσεις στη Μόσχα
Κατηγορία:Λοκομοτίβ Μόσχας
Κατηγορία:Εθνική Ρωσίας (ποδόσφαιρο)
VBL

Το **VBL** (**Vehicule Blindé Legèr** ή **VBL Panhard**) είναι γαλλικό ελαφρύ τροχοφόρο τεθωρακισμένο όχημα αναγνώρισης. Κατασκευάζεται από την γαλλική εταιρεία Panhard και εισήχθη για πρώτη φορά στις τάξεις του Ελληνικού Στρατού το 1997. Είναι αμφίβιο όχημα και έχει σχεδιαστεί προκειμένου να παρέχει επαρκή προστασία από πυρά μικρών όπλων, θραύσματα πυροβολικού, νάρκες και όπλα μαζικής καταστροφής. Μπορεί να φέρει αντιαρματικούς πυραύλους Milan, πολυβόλο MAG 7,62&nbsp;mm ή Browning M-2HB των 12,7&nbsp;mm.Το VBL έχει λάβει μέρος σε μια σειρά πολεμικών επιχειρήσεων, με κυριότερες αυτές της Σομαλίας, της Βοσνίας, του Κοσόβου και του Αφγανιστάν.
## Χρήστες
*: 1,621
*: 240
*: 40 
*: 37
*: 64
*: 30
*: 10
*: 12
*: στην περιοχή της Καμπούλ ως μέλος της ISAF.
*: 18 
*: 20 σε χρήση από την αστυνομία του Κουβέιτ
*: 7
*: 72 
*: 132
*: 16
*: 16
*: 2 σε χρήση από την αντιτρομοκρατική υπηρεσία της σερβικής αστυνομίας.
*: 2

Η  έχει παραγγείλει 500 μονάδες.

## Φωτογραφικό υλικό

Image:VBL p1040667.jpg|
Image:French VBL DSC00823.jpg|
Image:Machine gun p1040625.jpg|
Image:VBL-img 0986.jpg|



## Παραπομπές


## Εξωτερικοί σύνδεσμοι
Επίσημη ιστοσελίδα της Panhard

Κατηγορία:Οχήματα Μάχης
Κατηγορία:Τεθωρακισμένα
Στάδιο Μεταλλούργκ

Το **Στάδιο Μεταλλούργκ** είναι γήπεδο ποδοσφαίρου στην πόλη  Σαμάρα της Ρωσίας. Χτίστηκε το 1957 και έχει χωρητικότητα 33.001 θέσεις.Στο Στάδιο Μεταλλούργκ αγωνίζεται η ομάδα του Πρωταθλήματος Ρωσίας, η ΦΚ Κρίλια Σοβέτοφ Σαμάρα.

## Παραπομπές



Κατηγορία:Στάδια ποδοσφαίρου στη Ρωσία
Κατηγορία:ΦΚ Κρίλια Σοβέτοφ Σαμάρα
2244 Τέσλα

Ο **Τέσλα (Tesla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1952 από τον Σέρβο αστρονόμο Μίλοραντ Πρότιτς, που παρατηρούσε από το Βελιγράδι, και πήρε το όνομά του προς τιμή του εφευρέτη και φυσικού Νίκολα Τέσλα.

## Φυσικά χαρακτηριστικά
Ο φασματικός τύπος του Τέσλα είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τεσλα
2245 Εκατοστός

Ο **Εκατοστός (Hekatostos)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1968 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας. To όνομά του οφείλεται στο ότι ήταν ο εκατοστός αστεροειδής που αριθμήθηκε με αύξοντα αριθμό από αυτούς που ανακαλύφθηκαν στα πλαίσια του κοινού προγράμματος παρατηρήσεων του Ινστιτούτου Θεωρητικής Αστρονομίας του Λένινγκραντ και του Αστεροσκοπείου της Κριμαίας.

## Φυσικά χαρακτηριστικά
Η μέση διάμετρος του Εκατοστού εκτιμάται σε 29,28 χιλιόμετρα, ενώ το γεωμετρικό άλβεδό του είναι 0,0622.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εκατοστος
2246 Μπόουελ

Ο **Μπόουελ (Bowell)** είναι ένας αστεροειδής που περιφέρεται στην εξωτερική περιοχή (μέχρι και πέρα από το εξώτατο όριο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,56. Ανακαλύφθηκε το 1979 από τον Αμερικανό αστρονόμο Έντουαρντ («Τεντ» Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ). Ο Μπράιαν Μάρσντεν πρότεινε να δοθεί στον αστεροειδή το όνομά αυτού που τον ανακάλυψε, όπως και έγινε.

## Φυσικά χαρακτηριστικά
Η μέση διάμετρος του Μπόουελ εκτιμάται σε 44,21 χιλιόμετρα, ενώ το γεωμετρικό άλβεδό του είναι 0,054. Ο φασματικός τύπος του  είναι **D**. Ο Μπόουελ περιστρέφεται γύρω από τον εαυτό του μία φορά κάθε 4 ώρες και 59,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μποουελ
2247 Χιροσίμα

Ο **Χιροσίμα** (*Hiroshima*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από την ιαπωνική πόλη Χιροσίμα.

## Φυσικά χαρακτηριστικά
Τα φυσικά χαρακτηριστικά του Χιροσίμα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χιροσιμα
Κατηγορία:Χιροσίμα
2248 Κάντα

Ο **Κάντα (Kanda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα επιστημονικού συγγραφέα Κάντα Σιγκέρου (神田茂, 1894-1974).

## Φυσικά χαρακτηριστικά
Η μέση διάμετρος του Κάντα εκτιμάται σε 25,08 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,093 ± 0,017.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καντα
2249 Γιαμαμότο

Ο **Γιαμαμότο (Yamamoto)** είναι ένας σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα αστρονόμου Γιαμαμότο Ισέι, όπως και ο κρατήρας Γιαμαμότο στη Σελήνη.

## Φυσικά χαρακτηριστικά
Η μέση διάμετρος του Γιαμαμότο εκτιμάται σε 44,71 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0352.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιαμαμοτο
2243 Λένροτ

Ο **Λένροτ (Lonnrot)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,314. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του συμπατριώτη του φιλολόγου και γιατρού Έλιας Λένροτ.

## Φυσικά χαρακτηριστικά
Τα φυσικά χαρακτηριστικά του Λένροτ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λενροτ
2250 Στάλινγκραντ

μικρογραφία|Η τροχιά του αστεροειδούς 2250 Στάλινγκραντ
Ο **Στάλινγκραντ (Stalingrad)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από τη Σοβιετική μεγαλούπολη Στάλινγκραντ, το σημερινό Βόλγκογκραντ.

## Φυσικά χαρακτηριστικά
Τα φυσικά χαρακτηριστικά του Στάλινγκραντ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σταλινγκραντ